ไข้ป้าง (อัลบั้ม)

ไข้ป้าง เป็นผลงานเดี่ยวชุดแรกของ นครินทร์ กิ่งศักดิ์ ออกวางจำหน่ายในปี  พ.ศ. 2537 ก่อนหน้าอัลบั้มชุด ไข้ป้าง นครินทร์เป็นที่รู้จักในนามวง ไฮดร้า ร่วมกับ ธนา ลวสุต จากอัลบั้มชุดเดียวของวง อัศเจรีย์ ในปี พ.ศ. 2535 แต่ท้ายที่สุดทั้งคู่ก็ยุบวง30เพลงโดด ในยุคอัลเทอร์เนทีฟ อัลบั้มชุดนี้ นครินทร์ได้ทำให้แนวเพลง อัลเทอร์เนทีฟ มีสีสันมากขึ้นด้วย และยังมีเพลงที่ฮิตจากอัลบั้มชุดนี้ได้แก่ สบายดี, เอื้อมไม่ถึง และ ประตู ในปีเดียวกันนี้นครินทร์ยังได้รับตำแหน่งผู้จัดการฝ่ายผลิตภัณฑ์เพลงไทย บริษัท โซนี่มิวสิค (ประเทศไทย) อีกด้วย นครินทร์ยังได้มีโอกาสนำผลงานไปแสดงในงานเทศกาลดนตรี "Tokyo Music Festival" โดยหน้าปกอัลบั้มไข้ป้างยังได้ ท้วม ทรนง นักแสดงอาวุโสมาร่วมในหน้าปกชุดนี้ด้วยไข้ป้าง ในปีเดียวกันนี้ยังตรงกับการปล่อยอัลบั้มชุดแรกของวง โมเดิร์นด็อก ในส่วนของหน้าปกอัลบั้ม อภิชัย ตระกูลเผด็จไกร เป็นผู้ถ่ายหน้าปกอัลบั้ม และดำเนินการออกแบบโดย นครินทร์ กิ่งศักดิ์ เอง ทั้งนี้วง ztodio tomo ก็ได้มีส่วนร่วมในการออกแบบหน้าปกด้านในเกร็ดน่ารู้ของหน้าปกอัลบั้มไข้ป้าง

 เกร็ดสาระอัลบั้ม 
 ชื่ออัลบั้มไข้ป้างเป็นการล้อเหตุการณ์ในช่วงเวลานั้นที่มักมีการยิงผู้นำชุมชนหลายแห่ง จนนักข่าวพาดหัวและเรียกกันเล่น ๆ ว่า ไข้โป้ง (โป้งมาจากเสียงปืน)Disco(ver)graphy : #2 ไข้ป้าง

จากการเล่นคอนเสิร์ตในรายการ 7 สีคอนเสิร์ตที่ลานเพลินช่อง 7 สี เมื่อปี พ.ศ. 2538 ที่มีเหล่าบรรดาวัยรุ่นและนักเรียนอาชีวศึกษาเข้ามาชมกันเป็นจำนวนมากจึงมีการกระทบกระทั่งและยกพวกตีกันเช้าวันรุ่งขึ้น นสพ.ไทยรัฐ พาดหัวข่าวว่า คอนเสิร์ตไข้ป้าง กลายเป็นไข้โป้ง นักเรียนนักเลงตีกันเละ

อ้างอิง

หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงของนครินทร์ กิ่งศักดิ์
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายโซนี่มิวสิคเอ็นเตอร์เทนเมนท์